Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: 16. melléklet a 6/2011. (I. 14.) VM rendelethez
Paragraph Index: 621

1. A folyamatos mérés eredményeinek feldolgozása és értékelése: 1.1. A folyamatos mérés eredményeibõl légszennyezõ anyagonként félórás középértéket kell képezni, amelyet a mindenkori vonatkoztatási jellemzõkre kell a 3. pontban foglaltak szerint átszámítani (koncentrációszámítás). A félórás értékekbõl naponta, az üzemórák tényleges számának megfelelõ napi középértéket kell képezni. A napi középérték nem haladhatja meg a technológiai kibocsátási határértéket. 1.2. A félórás értékeket a kibocsátási határérték 200%-ig terjedõ tartományában 20 egyenlõ osztályba kell sorolni – egy osztály osztásköze a kibocsátási határérték 0,1-szerese – a gyakoriság-eloszlás értékeléséhez. 1.3. A félórás középértékek legfeljebb 3%-a lépheti túl a kibocsátási határérték 120%-át, de egyetlen félórás középérték sem haladhatja meg a határérték kétszeresét.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes